**020 87 URED ZA LJUDSKA PRAVA I PRAVA NACIONALNIH MANJINA**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za ljudska prava i prava nacionalnih manjina ostvaruje prihode:

* u okviru skupine prihoda 67 Prihodi iz proračuna te izvora financiranja 11 Opći prihodi i primici i 12 Sredstva učešća za pomoći. Prihodi iz proračuna u prvom polugodištu 2023. ostvareni su u iznosu 18.897.456,99 eura.

* u okviru skupine prihoda 63 Pomoći iz inozemstva (darovnice) i od subjekata unutar općeg proračuna te izvora financiranja 51 Pomoći EU, 561 Europski socijalni fond (ESF), 575 Fondovi za unutarnje poslove. Pomoći iz inozemstva (darovnice) i od subjekata unutar općeg proračuna u prvom polugodištu 2023. godine ostvareni su u iznosu 20.947,34 eura.
* u okviru skupine prihoda 66 Prihodi od prodaje proizvoda i robe te pruženih usluga i prihodi od donacija te izvora financiranja 31 Vlastiti prihodi. Prihodi od prodaje proizvoda i robe te pruženih usluga i prihoda od donacija u prvom polugodištu 2023. godine nisu ostvareni.

**RASHODI I IZDACI**

Ukupni rashodi u prvom polugodištu 2023. godine izvršeni su u iznosu 18.918.404,33 eura, odnosno 43,13% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi manji su za 13,12%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 18.918.404,33 eura, što je 43,16% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja manji su za 13,12%

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 292.837,41 eura što predstavlja 34,31% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 12,77%. Spomenuto povećanje posljedica je povećanja osnovice sukladno Dodatku I. Kolektivnog ugovora za državne službenike i namještenike, isplate jubilarnih nagrada, naknada za neiskorišteni godišnji odmor te zbog povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu. Sredstva su utrošena u okviru redovnog poslovanja te za djelatnike koji su radili na projektu u okviru aktivnosti A681056 AMIF – Jačanje sustava integracije osoba kojima je odobrena međunarodna zaštita na izvorima financiranja 12 i 575.

***Materijalni rashodi***

Materijalni rashodi u prvom polugodištu 2023. godine izvršeni su u iznosu 46.918,51 eura što predstavlja 5,95% planiranih financijskih sredstava za 2023. godinu u okviru materijalnih rashoda. U odnosu na isto razdoblje prethodne godine materijalni rashodi manji su za 60,23%. Spomenuto smanjenje posljedica je provedbe projekta u okviru aktivnosti A513043 Ispunjavanje preduvjeta za učinkovitu provedbu politika usmjerenih na nacionalne manjine – FAZA I u prvom polugodištu 2022. godine.

U prvom polugodištu 2023. godine na:

* izvoru financiranja 11 – Opći prihodi i primici – sredstva su utrošena na službena putovanja, naknade za prijevoz na posao i s posla, uredski materijal, nabavu slušalica, telekomunikacijske usluge, servis printera, natječaj za prijam u državnu službu i javni poziv vijećima i udrugama nacionalnih manjina za dostavu kandidatura za izbor članova Savjeta za nacionalne manjine, najam licenci i kopirke, zdravstveni pregled prilikom zapošljavanja, uslugu sređivanja arhive, autorski honorar, usluge fotografa za konferenciju u Dubrovniku, računalne usluge, tiskanje posjetnica i 2 roll up-a, putne troškove dolaska na sjednice i radne sastanke, naknade za rad članovima povjerenstva te reprezentaciju.
* izvoru financiranja 12 Sredstva učešća za pomoći i 575 Fondovi za unutarnje poslove (aktivnost A681056 AMIF II - Jačanje sustava integracija osoba kojima je odobrena međunarodna zaštita) – sredstva su utrošena na naknade za prijevoz na posao i s posla djelatnicima koji su radili na projektu, najam dvorana, uslugu fotografiranja, prijevod, grafičko oblikovanje i tiskanje protokola i publikacija, tekuće održavanje i pružanje tehničke podrške za uspostavljeno web sučelje za praćenje provedbe integracijske politike u RH, kao i catering za potrebe završne konferencije projekta INCLuDE.

U skladu s Godišnjim planom objave Poziva na dostavu projektnih prijedloga u okviru Programa Učinkoviti ljudski potencijali 2021.-2027. aktivnosti i sredstva planirana za provedbu projekata sufinanciranih sredstvima ESF+ prolongirana su u drugi dio godine, što je dovelo do smanjenog izvršenja u odnosu na prvo polugodište 2022. godine.

***Financijski rashodi***

Financijski rashodi u prvom polugodištu 2023. godine izvršeni su u iznosu 0,45 eura. Rashodi se odnose na kamate za telekomunikacijske usluge.

***Pomoći dane u inozemstvo i unutar općeg proračuna***

Pomoći dane u inozemstvo i unutar općeg proračuna u prvom polugodištu 2023. godine izvršene su u iznosu od 24.837,71 eura što predstavlja 1,21% planiranih financijskih sredstava za 2023. godinu u okviru navedenih pomoći. Sredstva su utrošena na isplatu financijske pomoći učilištima za školovanje pripadnika romskih nacionalnih manjina u okviru aktivnosti A513041 Nacionalni plan za uključivanje Roma za razdoblje 2021.-2027.

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade u prvom polugodištu 2023. godine izvršeni su u iznosu od 3.979,73 eura što predstavlja 7,50% planiranih financijskih sredstava za 2023. godinu u okviru navedenih naknada. Sredstva su utrošena za poboljšanje uvjeta i kvalitete života pripadnika romske nacionalne manjine u Republici Hrvatskoj sukladno Suglasnosti za raspodjelu financijskih sredstava za romsku nacionalnu manjinu Povjerenstva za praćenje provedbe Nacionalne strategije za uključivanje Roma za razdoblje od 2021. – 2027.

***Ostali rashodi***

Ostali rashodi u prvom polugodištu 2023. godine izvršeni su u iznosu od 18.549.830,52 eura što predstavlja 46,27% planiranih financijskih sredstava za 2023. godinu u okviru ostalih rashoda. Sredstva su utrošena za provedbu Operativnih programa za nacionalne manjine.

***Obrazloženje ostvarenog prijenosa sredstava iz prethodne godine i prijenosa sredstava u sljedeću godinu***

U okviru izvora financiranja 52 Ostale pomoći Ured za ljudska prava i prava nacionalnih manjina prenio je sredstva iz 2022. godine u iznosu 1.122,00 eura koja se odnose na reprezentaciju u okviru aktivnosti A513041 Nacionalni plan za uključivanje Roma za razdoblje 2021. – 2027.